25 मार्च से 55 वार्डों के घरों से होगा कचरा कलेक्शन, हर फ्लैट को देने होंगे 60 रुपए
कचरा कलेक्शन पर 3 वर्ष में खर्च होंगे 7.5 करोड़
बिनाकिसी अड़चन के पार्षदों ने ही कचरा कलेक्शन की योजना पर हामी भर दी। चर्चा के दौरान सिर्फ पांच पार्षदों ने ही सवाल उठाए। पार्षदों ने इस पर खर्च होने वाली राशि पर चर्चा की। अगले तीन साल में नगर निगम इस योजना पर 7.5 करोड़ रुपए खर्च करेगा। एजेंसी दूसरे वर्ष निगम को 1.40 करोड़ और तीसरे वर्ष 1.98 करोड़ रुपए देगा। इस तरह अगले तीन साल में 55 वार्डों के हर घर से कचरा कलेक्शन के लिए 4.10 करोड़ रुपए खर्च करने होंगे।
3.77करोड़ से बनेगा मल्टी परपस हॉल : निगमबोर्ड ने बिहार राज्य जल पर्षद की जमीन पर 3.77 करोड़ की लागत से बनने वाले मल्टी परपस हॉल की स्वीकृति दे दी। वार्ड-61 के पार्षद रूप नारायण ने इस हॉल को विधानसभा सदन के तौर पर विकसित करने का सुझाव दिया। इसका आकार सदन की तरह बनाया जाएगा। इसमें विजिटर्स प्रेस गैलरी बनाने का सुझाव दिया गया है।
विज्ञापनके लिए नए नियम बनाए जाएंगे :निगम बोर्ड ने नए विज्ञापन विनियमन को प्रस्ताव पर मुहर लगा दी है। नगर निगम के विभिन्न क्षेत्रों को चार कटेगरी में बांटकर विज्ञापन का नया नियम लागू किया जाएगा। शहर के बड़े होर्डिंग से लेकर पुल, डिवाइडर, कॉमर्शियल वाहन सहित हर जगह लगने वाले विज्ञापन को कैटेगरी में जगह दी गई है। शहर में फॉगिंग बंद होने से मच्छरों के बढ़ रहे प्रकोप को लेकर जमकर हंगामा हुआ। वृद्धापेंशन का भुगतान नहीं होने का भी मामला उठा। पार्षदों ने कहा कि पैसा नहीं आने के कारण हमें गुस्से का शिकार होना पड़ता है। वार्ड 54 की पार्षद सीता सिन्हा ने कहा कि मच्छरों से शहरवासी परेशान हैं। फॉगिंग नहीं की जा रही है। 1500 में से अबतक सिर्फ 500 लोगों को वृद्धा पेंशन की राशि निर्गत हो पाई है। वार्ड 1 के पार्षद संजय सिंह कहा कि राशन कार्ड धारकों को लगातार परेशान होना पड़ रहा है। चैती छठ 3 अप्रैल से है। गंगा के घाटों की सफाई की तैयारी अबतक शुरू नहीं हुई है।
बांकीपुर अंचल में सवालों का जवाब देते मेयर अफजल इमाम। साथ में हैं नगर आयुक्त अभिषेक सिंह। सवाल पूछते वार्ड 17 के पार्षद मुकेश कुमार।
100
रुपए कॉलोनी में रहने वालों और अस्थायी दुकानदारों के लिए
200 मुख्यमार्गों के किनारे के स्थायी दुकानदार
500 व्यावसायिकप्रतिष्ठान, होटल और रेस्टोरेंट
फुटपाथी दुकान धार्मिक स्थलों के लिए कोई शुल्क नहीं लगेगा।
10 हजारबड़े मैरेज हॉल, होटल और रेस्तरां पर
60 रुपएआवासीय घर 10 फीट वाली सड़क पर दुकान के लिए
5,000 छोटे मैरेज हॉल के लिए
कचरे से बिजली उत्पादन का रास्ता साफ
निगमबोर्ड ने रामाचक बैरिया में ठोस कचरा प्रबंधन के तहत कचरे से बिजली उत्पादन का रास्ता साफ कर दिया है। ग्रीन एनर्जी प्राइवेट लिमिटेड के लीज होल्ड राइट को मोरगेज कर दिया है। नगर आयुक्त ने बताया कि इसके बाद ग्रीन एनर्जी तेजी से काम कर पाएगी। बिहार सरकार द्वारा लीज पर दिए गए 75 एकड़ जमीन पर बिजली उत्पादन के लिए तेजी से काम चल रहा है।
hin_Deva hin_Deva hin_Deva hin_Deva hin_Deva bho_Deva unk hin_Deva hin_Deva bho_Deva hin_Deva bho_Deva hin_Deva mag_Deva hin_Deva hin_Deva